Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 301

4. külső burkolata normál szivar színű, 2403 91 00 alszám alá tartozó visszanyert dohányból áll, amelynél egy darab tömege a szűrőt vagy a szopókát leszámítva legalább 2,3 g, benne a dohánydarabok legalább 60 tömeg%-ának mind a szélessége, mind a hossza legalább 1,75 mm, és amelynek körmérete — több, mint hossza egyharmadában — min. 34 mm. Az olyan termékek, amelyek kielégítik a fenti követelményeket és burkolatuk vagy burkolatuk és kötőanyaguk visszanyert dohány, bár részben dohánytól különböző anyagot is tartalmaz, ezen alszám alá tartoznak. 2402 20 10 és 2402 20 90 Cigaretta dohánytöltettel A cigaretta olyan dohánytekercs, amely változatlan állapotban elszívható, és nem tartozik a szivarok vagy a kis alakú szivarok közé (lásd a 2402 10 00 alszám magyarázatát). Feltéve, hogy a fenti feltételnek megfelelnek, ide tartoznak az olyan termékek is, amelyek kis mennyiségben más, a dohánytól eltérő anyagot is tartalmaznak. Nem tartozik ezen alszámok alá nem dohányból, hanem teljesen eltérő más anyagból készült termék (2402 90 00 alszám, illetve ha orvosi célra szánták: 30. Árucsoport). 2402 90 00 Más Ide tartoznak a szivarok, levágott végű szivarok, kisalakú szivarok és szivarkák teljes egészében dohánypótlóból előállítva, pl. a salátafélék egy változatának különlegesen kezelt leveleiből készített, sem dohányt, sem nikotint nem tartalmazó cigaretta. 24.03 Más feldolgozott dohány és feldolgozott dohánypótló; „homogenizált” vagy „visszanyert” dohány (dohányfólia); dohánykivonat és -eszencia 2403 10 10 és 2403 10 90 Vágott dohány, bármilyen mennyiségű dohánypótló-tartalommal A feldolgozott dohány vágott vagy más módon aprított, tömbökbe préselt vagy sodrott dohány, amely további ipari kezelés nélkül elszívható. Az elszívható és a kiskereskedelem számára kiszerelt dohányhulladék is feldolgozott dohány, ha nem felel meg a szivar, rövid szivar vagy szivarka meghatározásának (lásd a 2402 10 00, valamint a 2402 20 10 és 2402 20 90 alszámok Magyarázatait). A teljes egészében vagy részben dohánytól különböző anyagból készült termékek is ide osztályozandók, feltéve, hogy megfelelnek a fenti meghatározásnak, kivételt csupán az orvosi célra szánt, teljes egészében dohánytól különböző anyagból készült termékek képeznek (30. Árucsoport). Ide tartozik a vágott cigarettadohány, amely cigarettagyártásra teljesen kész dohánykeverék. 2403 91 00 „Homogenizált” vagy „visszanyert” dohány (dohányfólia) Lásd a 24.03 vtsz. HR Magyarázatának első bekezdésének (6) pontját. 2403 99 10 Bagódohány és tubák A bagódohány olyan tekercs, rúd, csík, kocka vagy tömb alakú dohány, amelyet rágásra és nem elszívásra szántak, és a kiskereskedelem számára kiszereltek. A tubák olyan dohánypor vagy -granulátum, amelyet úgy kezeltek, hogy ne elszívásra, hanem tubákolásra legyen alkalmas. A részben dohánytól különböző anyagokat is tartalmazó termékeket is ide kell osztályozni, feltéve, hogy megfelelnek a fenti leírásoknak. 2403 99 90 Más Ide tartozik:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes